Споделете във...

Pinterest Linkedin

Зимата е студено и натрупано със сняг. Така се оказва доста трудно да се разходиш или да прекараш известно време сред природата.

Но в България има места, където можете да се отпуснете и отпочинете на открито, дори и през зимата. Какво имаме предвид ли? Говорим за местата с басейни с топла минерална вода. Така ще съчетаете лечебните свойства на минералната вода с красотата на природата през зимата. И пак ще сте на топло!

Затова решихме да ви представим 7 места в България с басейни с топла минерална вода, които да посетите и през зимата!

Варвара

Това китно селце, разположено в близост до Пазарджик и Велинград, предлага чудесна топла минерална вода и места за разходки и почивка. Но Варвара е известна най-вече с комплекса си с топли минерални басейни. Или по-точно – 8 басейна с топла минерална вода от известните в цяла България извори във Варвара, които лекуват заболявания на опорно-двигателния апарат и не само. Тук можете да се къпете в басейна, докато ви вали сняг. А водата в басейните е много гореща. Хубавото е, че басейните са няколко, с различна дълбочина и можете да разнообразявате престоя си в тях.

Костенец

Костенският водопад – зрелищен и изключително красив – идеално място за лятна разходка. Но не подценявайте мястото и през зимата. А именно – в близост до него има чудесен комплекс – Езерото.

Както подсказва и името му, на територията му има езеро, пълно с риба, патенца, птици, имат дори мини зоологическа градина, с елен, пауни и много гълъби. Всички тези животни са истинска атракция за малки и големи. Но още по-впечатляващи са басейните с топла минерална вода. В тях може да се къпете насред природата, докато вали сняг.

Долна Баня, Костенец

Съвсем близо до София и до Костенец е малкото градче Долна Баня. В границите на Долнобанската котловина се намира един от най-мощните и интересни термоводни басейни в Рило-Родопската област и Средногорието. Тук може да се отдадете на почивка сред природата в горещия минерален басейн в хотела, носещ името на града. Имайте предвид, че басейнът може да се използва не само от гости на хотела и понякога е доста пълен с местни жители. Но пък вечер е само ваш!

Пчелински бани



Това е курортно селище – балнеоложки курорт с национално значение. Намира се на 2 км северно от с. Пчелин, на 8 км северозападно от Костенец, на 30 км от Боровец и на 70 км от София. В миналото селището е представлявало курортен комплекс с лечебно-рехабилитационен център, Оздравителен детски дом, открит минерален басейн с плаж, минерална баня. Понастоящем лечебно-рехабилитационния център е приватизиран и преустроен в Спа Хотел „Виталис“, с два минерални басейни, а селищната минералната баня и басейнът с плажа не функционират. Открити са няколко малки частни хотела и се дават квартири под наем. В селището има множество нови частни вили. При извора си минерална вода изтича с температура 72,8° и една от най-горещите в България.

село Баня, Разлог

Ще се изненадате колко голямо и населено е толкова малко разложко село. В близост до Разлог и Банско, село Баня е пълно с хотели. Всичките имат басейни с топла минерална вода. Всичките предлагат СПА услуги и доста добра качество и цени. Най-важното – водата е изключително топла и може да се наслаждавате на басейните и през нощта, докато навън вали сняг.

Баня, Карлово

Това място никак не е за подценяване. Градчето е в близост до Карлово и Хисаря и разбира се, има хотели с басейни с топла минерална вода. Доста тихо и спокойно място, за разлика от разложката Баня. Тук е по-градски тип, няма толкова много хотели и ресторанти, но тези, които съществуват, предлагат удобства и комфорт, които ще ви изненадат. Тук е и царската вила на Борис III идва, която посещава през 1925 г. и отсяда във вилата на своя приятел фабриканта В. Багаров след неуспешно лечение в Хисаря на ревматизма си. Вилата, наричана от местните жители Двореца, е сред 6-те частни имота на царсския род Сакскобургготски и единствената частна къща, строена от Борис III.

Чифлика, Троян

Селцето е сгушено в планината, заобиколени от красиви гори и поляни. След селцето има комплекс, който представлява няколко хотела. Всичките имат открити басейни с гореща топла вода. Имайте предвид, че мястото е доста отдалечено от цивилизацията и ако сте решили да го посетите, си подсигурете най-необходимите неща, за да не ви се налага да слизате до Троян.

Подобни материали: